cyanic-selkie/wikianc huggingface dataset:
Pobo xitano
Tradicionalmente os xitanos falan diversos dialectos da lingua romaní, unha lingua indoariana. A día de hoxe, a maioría dos xitanos falan a lingua dominante na súa rexión de residencia.
O 8 de abril celébrase o Día Internacional do Pobo Xitano. A data conmemora o primeiro Congreso Mundial romaní/xitano celebrado en Londres o 8 de abril de 1971, no que se instituíu a bandeira e o himno xitano.
Articulados (protóstomos)
A presenza de metamerización en anélidos e artrópodos debería considerarse, pois, como unha converxencia evolutiva. Pola contra, estes estudos propoñen o clado dos ecdisozoos (Ecdysozoa), no que os artrópodos mostran estreitas relacións filoxenéticas con grupos de pseudocelomados, como nematodos, nematomorfos, priapúlidos e quinorrincos, pola presenza compartida dunha cutícula quitinosa e un proceso de muda (écdise) da mesma.
Proopiomelanocortina
Derivados
A POMC é unha longa molécula a partir da que se orixinan importantes substancias bioloxicamente activas. O POMC pode ser cortado encimaticamente dando os seguintes once péptidos:
Funcións
A función da POMC é orixinar as hormonas peptídicas antes indicadas. Nas células cada un destes péptidos empaquétase en vesículas grandes e densas, que se liberan por exocitose en resposta a unha estimulación axeitada:
Batalla do Atlántico
Ao tratarse dunha illa, o Reino Unido dependía moito das súas importacións. O país necesitaba máis dun millón de toneladas de diverso material importado por semana para ser capaz de sobrevivir e loitar. En resumo, a Batalla do Atlántico foi unha guerra de tonelaxe: a loita dos Aliados por abastecer Gran Bretaña e o intento do Eixo de deter o fluxo de mercancías que lle permitían aos británicos seguir loitando. A partir de 1942, os alemáns tamén tentaron evitar que se acumularan subministracións e equipos aliados nas illas británicas, para preparar a invasión da Europa ocupada. A derrota dos U-Boots era un requisito previo para facer retroceder aos alemáns. Winston Churchill afirmou a posteriori:
Explícoche Matemáticas 2.0
Explícoche Matemáticas 2.0 é un certame que premia vídeos en galego nos que se aborde un tema relacionado coas matemáticas.
Submarino
Primeiros intentos: s.XVI-XVII
Este feito supostamente tivo lugar no río Texo, preto da cidade de Toledo; segundo parece, os submarinistas empregaron unha especie de campá protectora. miniatura|Submarino de William Bourne, en Inventions or devices, 1578. Segundo as fontes de documentación, entre os anos 1573 e 1580 o matemático e xefe da Artillería Naval da raíña Isabel de Inglaterra, William Bourne, describio un barco que podía ir por baixo da superficie do mar ata o fondo e saír da mesma maneira e facilidade coa que se mergullou, e que consistía nunha cuberta impermeabilizada con pel que se podía inflar e desinflar mediante un gato para modificar o movemento e o descenso deste artefacto baixo da auga. O aire chegaba ao interior a través dun mastro baleiro que chegaba ata superficie e o movemento produciase cuns remos.
Lee Wallard
Resultados Completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Submarino
Os desenvolvemento ata os deseños modernos s. XVIII- XIX
Mesmo se a construción do Brandtaucher e o éxito de CSS Hunley demostraron a eficacia dos submarinos como arma, aínda quedaban moitos problemas por resolver. Ademais da falta dunha arma para empregar con eficacia (as cargas explosivas, colocadas ao final dunha barra como no caso de Hunley, eran extremadamente perigosas tamén para o submarino), o principal problema viña dado pola ausencia total dun motor. De feito, os rudimentarios CSS Hunley e os submarinos Bauer navegaron manualmente, limitando drasticamenta a autonomia e o alcance.
Submarinos de propulsión mecánica (finais do século XIX)
O obxectivo inicial da construción do Ictíneo foi a extracción de elementos do fondo mariño, especialmente coral, con todo, tamén foi ofrecido o ministerio de defensa español, o cal despois dunhas satisfactorias probas en Cartaxena desistiu.
O primeiro submarino que foi realmente autónomo foi o Gymnote (1886-1911), xa que conseguiu navegar correctamente por baixo da auga, totalmente mergullado e seguindo unha rota constante. Funcionaba sempre con propulsión eléctrica propulsado por un motor eléctrico de 51 CV. Os seus principais creadores foron os enxeñeiros franceses Dupuy de Lôme, Gaston Ramazzotti e Gustave Zede.
Os submarinos na segunda guerra mundial
Durante a segunda guerra mundial os submarinos tiveron un papel moi destacado nas estratexias e tácticas de ambos os bandos. Para entender esta importancia hai que pensar que naquel tempo de guerra a miúdo só se podía prover por mar algunhas zonas (xa que os avións aínda non estaban suficientemente desenvolvidos nin eran suficientes), preparar e executar desembarques ou bombardear cidades ou posicións inimigas desde o mar. Por iso ter o control do mar foi unha garantía de éxito, xa que ao mesmo tempo que se impedía o funcionamento normal da loxística do inimigo, tamén se garantía a seguridade e bo funcionamento da propia. Nun inicio isto conseguíase cunha frota de superficie bastante potente, pero co tempo demostrouse que coa invención da aviación, esta mesma frota de superficie, é bastante vulnerable, e ademais sofre o risco de ser atacada por outra frota de superficie. Neste contexto entraron en xogo os submarinos, que ao poder ir por baixo da auga eran moi difíciles de detectar e por tanto poden operar sen moitas limitacións nin perigos, e en total secreto, atacando barcos desprotexidos, eludir controis, romper bloqueos ou transportar persoal ou información vital. Por tanto, pódese chegar a entender a importancia e relevancia que poden chegar a tomar os submarinos na estratexia e a clara vantaxe que posuía unha nación cunha frota importante e máis evolucionada de submarinos. Así os submarinos foron extremadamente efectivos ou determinantes á hora de equilibrar a balanza entre as potencias do Eixe e a coalición aliada durante o desenvolvemento da segunda guerra mundial.
A guerra submarina en Europa
Este sistema chamábase "mandas de lobos" e consistía nun grupo de quince a vinte submarinos que rastrexaban por separado o océano, ou ben unha zona deste, en busca de convois. Entón, unha vez localizado o obxectivo, os submarinos, reuníanse ao redor do convoi e atacábana a continuación desde todas as direccións. A principal carencia para poder manter esta estratexia era a falta de submarinos, xa que para poder manter un certo número de mandas en actuación constante debían contar cos submarinos en activo, os que estaban en traxecto e os que estaban a facer reparacións ou repoñendo nos diferentes portos, polo que se acabou mantendo unha frota permanente dun mínimo de trescentos U-Boot. Outra estratexia foi a denominada "vaca leiteira", que mediante submarinos vellos ou de transporte provían os submarinos no mar permitindo que estes puidesen estar durante máis tempo en acción. De non ser así a invención tardía dun dispositivo chamado Snorkel, que consistía nun ou dous tubos que chegaban á superficie desde o motor diésel que fornecía o aire necesario para que o submarino puidese navegar a profundidade de periscopio mediante os motores de explosión e recargar as baterías eléctricas permitiu un leve repunte final no número de ataques. Esta frota púidose manter e ampliar grazas á extraordinaria rapidez de construción dos estaleiros alemáns, que a pesar de que construían submarinos de patrulla oceánica (U-boot tipo VII) e (tipo IX) en detrimento dos lixeiros puideron ampliar durante un longo período a frota á vez que substituían as perdas de material.
A batalla do Pacífico
A frota de submarinos estadounidense tamén tivo un papel moi destacado na anulación da frota xaponesa cando varios submarinos participaron no afundimento do acoirazado Yamato e dalgúns dos portaavións xaponeses, verdadeiras espiñas dorsais de dita frota. Como se pode observar na batalla do Atlántico a guerra submarina queda case como unha exclusiva da armada alemá, xa que a pesar de non ser o único bando en utilizar sumerxibles si foi o máis claro expoñente. Do mesmo xeito neste feito hai unha das claves que permitiron que Alemaña chegase a dominar toda Europa e case someter Gran Bretaña, aínda que non evitou a ruína final do estado alemán, pero quizais a pospuxo. Por outra banda, e confirmando as palabras anteriores está o desenvolvemento da batalla do Pacífico, onde, os submarinos acabaron sendo claves para a vitoria do que os usou da forma máis eficiente.
Abandono do buque
En caso de emerxencia, os submarinos poden transmitir un sinal a outros buques. A tripulación pode usar o equipo de inmersión de escape submarino para abandonar o submarino. A tripulación pode evitar lesións pulmonares por sobreexpansión do aire nos pulmóns debido ao cambio de presión coñecido como barotrauma pulmonar exhalando durante o ascenso. Despois da fuxida dun submarino a presión, a tripulación corre o risco de desenvolver unha enfermidade por descompresión. Un medio de escape alternativo é mediante un vehículo de rescate de mergullo profundo que pode atracar no submarino con problemas.
Submarinos usados ​​con fins científicos
miniatura|Batiscafo Trieste O número de submarinos utilizados con fins científicos é moito máis modesto. A importancia do submarino como instrumento para a exploración dos abismos non alcanzou o seu punto álxido ata mediados dos anos cincuenta do século pasado, cando o progreso tecnolóxico e o uso de materiais avanzados permitiron a construción de submarinos capaces de alcanzar profundidades moi grandes. Grande fama tivo o batiscafo Trieste, que en 1960 alcanzou unha profundidade de máis de 10 000 metros con Auguste Piccard e Donald Walsh a bordo. .
Inmersión e navegación
miniatura|Operación de mergullo dun submarino <li>A: submarino na superficie;</li> <li>B: manobra de inmersión;</li> <li>C: submarino no mergullo;</li> <li>1: temóns horizontais de popa;</li> <li>2a: tanque de nivelación de popa;</li> <li>2b: tanque de compensación de popa;</li> <li>3a: tanque de emerxencia;</li> <li>3b: tanque de compensación do centro;</li> <li>3c: tanque de inmersión rápida;</li> <li>4: tanque de lastre principal;</li> <li>5a: tanque de compensación de proa;</li> <li>5b: tanque de nivelación de proa;</li> <li>6: temóns horizontais de proa;</li> <li>7: tanque de flotabilidade de proa.</li> Todos os barcos, así como os submarinos en superficie, están en situación de flotación positiva, pesando menos que o volume equivalente de auga desprazada (de acordo co principio de Arquímedes). Para mergullarse dun modo puramente hidrostático, (sen axuda mecánica), un buque debe gañar flotación neutral (peso igual a pulo), ben incrementando o seu propio peso ou diminuíndo o desprazamento de auga (volume). Para controlar o seu peso, os submarinos están equipados con depósitos de lastre, que se poden encher con auga tomada do exterior ou con aire a presión.
Cando un submarino realiza unha emersión de emerxencia, usa simultaneamente todos os métodos de control de profundidade e de escora para propulsar ao buque cara arriba. Dita emersión é moi rápida, polo que o submarino pode mesmo saltar parcialmente fora da auga.
O casco
miniatura|esquerda|[[U-Boot Tipo VII da segunda guerra mundial, téñase en conta os tanques laterais que sobresaen do casco.]] Os cascos dos primeiros submarinos estaban compostos principalmente por táboas de madeira adecuadamente fixadas entre si coa axuda de cravos, parafusos ou alternativamente simplemente fixadas con algúns fíos. Non poucas veces os primeiros submarinos rudimentarios estaban compostos polo casco de dous barcos pechados un sobre o outro coma unha nogueira. Para garantir a impermeabilidade do vehículo utilizouse brea, que grazas ás súas propiedades hidrófugas, ademais de actuar como adhesivo, podería impermeabilizar o interior dos cascos. Tamén podia facerse unha maior impermeabilización co uso de coiros como forros do casco, aínda que obviamente esta solución fose particularmente custosa. É evidente que as profundidades de inmersión que se podían alcanzar con solucións técnicas deste tipo eran moi modestas, da orde duns metros. Con todo, ata o século XIX a técnica non permitiria equipar estes medios primitivos dunha hélice nin ningunha propulsión e, de feito, era necesario que fosen guiados por un ou máis operadores que estaban nun barco ou nunha plataforma, flotando. Só co desenvolvemento tecnolóxico a partir das primeiras décadas do século XIX parecía posible construír vehículos equipados cun casco suficientemente avanzado que tamén puidesen albergar unha hélice no exterior. Estes barcos estaban equipados con cascos de madeira reforzados con aceiro.
Casco de presión
O batiscafo, ou vehículo de inmersión profunda (DSV en inglés), que logrou máis profundidade ata a data é o Trieste. O 5 de outubro de 1959, o Trieste partiu de San Diego rumbo a Guam a bordo do mercante Santa María para participar no Proxecto Nekton, unhas series de inmersións moi profundas na Fosa das Marianas. O 23 de xaneiro de 1960, o Trieste alcanzou o fondo do océano no Abismo de Challenger (a parte máis profunda do sur da Fosa das Marianas), tripulado por Jacques Piccard (fillo de Auguste) e o tenente Don Walsh (US Navy). Esta foi a primeira vez que unha nave, tripulada ou non tripulada, alcanzara o punto máis profundo dos océanos da Terra. Os sistemas de a bordo indicaron unha profundidade de 11.521 metros (37.799 pés), aínda que foi posteriormente corrixida a 10.916 metros (35.814 pés) e medicións máis precisas feitas en 1995 atoparon que o Abismo de Challenger lixeiramente menos profunda, a 10.911 metros (35.797 pés).
Propulsión
Ata a chegada da propulsión nuclear mariña, a maioría dos submarinos do século XX usaron motores eléctricos alimentados por baterías para a navegación subacuática e motores de combustión interna para a superficie e para recargar as baterías. Os primeiros modelos usaban gasolina pero pronto se substituíu por parafina e logo gasóleo grazas a súa menor inflamabilidade e a unha maior eficiencia no combustible e, por tanto, tamén un maior autonomía. Unha combinación de propulsión diésel e eléctrica converteuse na norma.
Con só o embrague traseiro activado, o motor eléctrico podería impulsar a hélice, se se necesitaba para unha operación completamente mergullada. Con ambos os embragues enganchados, o motor de combustión podería impulsar a hélice, o igual que cando se operaba na superficie ou, nunha etapa posterior, ao mergullarse. Neste caso, o motor eléctrico serviría como xerador para cargar as baterías ou, se non fose necesario cargalas, permitiríaselle xirar libremente. Con só o embrague dianteiro enganchado, o motor de combustión podería impulsar o motor eléctrico como un xerador para cargar as baterías sen forzar simultaneamente á hélice para moverse.
Transmisión diésel-eléctrica
Aínda que a maioría dos primeiros submarinos utilizaban unha conexión mecánica directa entre o motor de combustión e a hélice, considerouse e púxose en funcionamento unha solución alternativa nunha fase moi temperá. Esa solución consiste en converter primeiro o traballo do motor de combustión en enerxía eléctrica a través dun xerador eléctrico. Esta enerxía úsase entón para accionar a hélice a través do motor eléctrico e, na medida requirida, para cargar as baterías. Nesta configuración, o motor eléctrico é o responsable de facer xirar a hélice en todo momento, independentemente de que exista aire dispoñible para que o motor de combustión tamén se poida usar. miniatura|Un dos primeiros submarinos con transmisión diésel-eléctrica, o HMS  Hajen , exposto fóra do [[Marinmuseum|Museo Naval en Karlskrona.]] Entre os pioneiros desta solución alternativa estivo o primeiro submarino da Armada sueca, HMS Hajen (despois renomeado Ub no 1), botado en 1904. Aínda que o seu deseño inspirouse polo xeral no primeiro submarino comisionado pola US Navy, USS Holland, desviouse deste último polo menos en tres formas significativas: ao agregar un periscopio, ao substituír o motor de gasolina por un motor semidiésel (un motor de bulbo quente destinado principalmente a ser alimentado por queroseno, logo substituído por un verdadeiro motor diésel) e cortando o vínculo mecánico entre o motor de combustión e a hélice, deixando en cambio que o primeiro o manexe un xerador eléctrico. Ao facelo, deu tres pasos significativos cara ao que finalmente se convertería na tecnoloxía dominante dos submarinos convencionais (é dicir, non nucleares).
Comunicación
Un submarino tamén ten a opción de facer flotar unha antena de cable longa e flotante a unha profundidade menor, o que permite transmisións VLF desde un submarino profundamente mergullado.Todos os submarinos modernos son capaces de comunicarse por satélite, aínda que obviamente incorren en inconvenientes similares aos descritos antes para as comunicacións de radio; tamén existen sistemas de transmisión de radio por satélite acelerada como o SSIXS que reducen ao mínimo o tempo de transmisión e fan a mesma transmisión altamente direccional. Como alternativa aos sistemas citados anteriormente para a comunicación pódense enviar sinais acústicos ou luminosos en distancias curtas utilizando o código Morse, aínda que tal uso limítese aos casos de emerxencia. Un aparello que no pasado utilizouse con frecuencia, especialmente polos submarinos científicos, era o hidrófono, que aínda que non require un cable para permitir a comunicación foi substituído gradualmente ao longo dos anos por sistemas máis sofisticados. Aínda en fase experimental está a comunicación por fotóns a nivel cuántico aínda que, como noutros sistemas, hai que ver ata que punto pode penetrar na auga.
Antoon De Roo
Antoon Emeric Marcel De Roo, nado o 26 de agosto de 1936 en Roeselare, provincia de Flandres Occidental, e finado o 25 de febreiro de 1971, foi un ornitólogo belga que estudou aves africanas.
Plexo braquial
Divisións
Cada un dos troncos divídese nunha división anterior e nunha posterior:
Fascículos
Os tres fascículos do plexo braquial orixínanse das divisións e se relacionan coa segunda parte de arteria axilar.
José Chiarroni Pazos
José Chiarroni Pazos, nado o 6 de xaneiro de 1898 en Vigo e finado o 10 de marzo de 1944 foi un futbolista galego que xogaba na demarcación de dianteiro centro.
Zala
100px|esquerda
Rally San Froilán de 1995
Celebrouse o 7 de outubro de 1995 e o vencedor foi Chus Puras, que con esta vitoria gañou o terceiro dos seus oito títulos de campión de España. A vitoria de Puras viuse propiciada polos abandonos dos seus dous máximos rivais: Oriol Gómez e Borja Moratal.
Itinerario
Constou de seis treitos, con dúas pasadas a cada un deles: Lindín, O Cadramón, Mondoñedo, Goián, O Oural e A Mota.
Economía de Cabo Verde
O país ten anualmente un gran déficit comercial, financiado pola axuda internacional e polos moitos emigrantes esparcidos polo mundo, que contribúen con remesas financeiras que complementan o PIB en máis do 20%. O turismo é outra fonte de receitas importante, contribuíndo con máis do 10% dos 820 millóns de Euros do PIB de Cabo Verde o ano de 2005.
A pesar da escaseza de recursos, unha eficiente xestión da economía produciu unha mellora das receitas do país. Reformas económicas continuadas estimularon o sector privado e atraído investimento estranxeiro para diversificar a economía. As perspectivas futuras dependen enormemente do mantemento dos fluxos de axuda, do estímulo ao turismo, ás remisións dos emigrantes e ao resultado dos programas de desenvolvemento do goberno. O país fíxose membro da Organización Mundial do Comercio en xullo de 2008.
Papuxa picafollas
Reprodución
A época de cría vai dende maio a xullo, consistindo a posta en 4 ou 5 ovos. O tempo de incubación oscila entre os 13-14 días, permanecendo os polos preto de 12 días no niño.
1209
Mortes
Historia ano a ano
Lingua tuvalesa
O tuvalés é unha lingua polinesia do grupo Elliceano, falado principalmente en Tuvalu, onde é lingua oficial. Está distantemente relacionado con outras linguas polinesias como o hawaiano, o maorí, o tahitiano, o samoano e o tongano, e está máis relacionado con idiomas falados no norte e centro de Melanesia e parte de Polinesa. Existen 13.051 falantes de tuvalés no mundo, dos cales 10.670 viven en Tuvalu. Na illa de Kioa en Fidxi habitada por colonos da illa tuvalesa de Vaitupu que chegaron a partir da segunda guerra mundial tamén se fala a lingua e constitúe a lingua de instrución.
Gramática
O sistema fonético tuvalés componse de cinco vogais (a,e,i,o,u) e 10 ou 11 consoantes (p, t, k, m, n, ng, f, v, s, h, l), dependendo do dialecto. Todos os sons existen en formas curtas e longas, que contrastan entre si. Hai catro artigos posibles en tuvalés: definido singular te, indefinido singular se, definido plural nulo e indefinido plural ne ou ni (dependendo do dialecto). O verbo pode ir no inicio ou no medio da oración, e a orde de suxeito, obxecto directo e obxecto indirecto é relativamente libre. O adxectivo xeralmente segue o substantivo.
A Igrexa, Irís, Cabanas
Toponimia
A orixe do topónimo é o latín, o lugar da igrexa.
1210
Mortes
Historia ano a ano
Espazo exterior
Sistema Solar
A ausencia de aire converte ao espazo exterior en lugares ideais para a astronomía en todas as lonxitudes de onda do espectro electromagnético. As imaxes e outros datos de vehículos espaciais non tripulados proporcionaron información sobre os planetas, asteroides e cometas no noso sistema solar.
Pepe Carballude
Traxectoria
Comezou a súa carreira como escritor presentándose ao II Concurso do Barco de Vapor, no que quedou finalista.
Deolinda
Traxectoria
O tema "Contado Ninguém Acredita" foi incluído na compilación Novos Talentos de 2007, lanzado por FNAC.
O tema "Parva que Sou", estreada nos catro concertos feitos nos Coliseos de Lisboa e Porto, en xaneiro de 2011, foi inmediatamente considerada un himno dunha xeración.
Premios
"Ana Bacalhau e os seus compañeiros mesturan o sentimento do fado coa sensibilidade do pop, cos ollos postos no cotián lisboeta. As cancións son belísimas", pode lerse na edición do 6 de decembro da publicación británica.
Cooperativa
Unha cooperativa é unha asociación voluntaria de traballo cooperativo, por medio da cal un grupo de persoas pode obter bens de consumo en condicións máis vantaxosas que pola comercialización común.
Xa en 1887 existía o precedente galego das cooperativas nas sociedades de mariñeiros, e en 1907 creáronse as sociedades agrarias como organizacións portadoras dos valores solidarios e de axuda mutua. En 1915 os pósitos de pescadores funcionaban como auténticas cooperativas en múltiples aspectos: produción, comercialización, seguridade social e mesmo actividades formativas.
O pensador, xurista, sociólogo e economista Xoaquín Díaz de Rábago (1837-1898) que presidirá a Sociedade Económica de Amigos do País de Santiago de Compostela ou a primeira sucursal do Banco de España e que será Delegado Rexio da Escola de Artes e Oficios foi un dos impulsores deste movemento en Galiza.
Kosmos 108
Kosmos 108 (Космос 108 en ruso), tamén denominado DS-U1-G Nº 1, foi un satélite artificial soviético lanzado o 11 de febreiro de 1966 mediante un foguete Kosmos desde a base de Kapustin Yar.
Porrera
Porrera é un concello de Cataluña, pertencente á provincia de Tarragona. Está localizado na comarca de Priorat.
El Al
El Al Israel Airlines Ltd. (TASE: ELAL), comercializada como El Al (, "Ata os ceos" ou "Cara os ceos", إل-عال), é a aeroliña nacional de Israel. Dende o seu voo inaugural desde Xenebra ata Tel Aviv en setembro de 1948, a aeroliña creceu ata voar a máis de 50 destinos, operando voos domésticos, internacionais e de carga dentro de Israel e cara Europa, Oriente Medio, América, África e o Extremo Oriente dende a súa base principal no Aeroporto de Tel Aviv-Ben Gurion.
Frota
El Al ten unha frota formada na súa totalidade por avións Boeing. En outubro de 2018 estaba composta polos seguintes aparellos:
Ignacio Vidal Portabales
José Ignacio Vidal Portabales, nado en Santiago de Compostela en 1958, é un profesor e escritor galego.
Nadia Comăneci
Romanía sénior
Afastada da competición durante o ano, finalmente participou no Mundial de 1978 e conseguiu o ouro na barra de equilibrios, Nadia puido volver adestrar cos Károlyi e, ao ano seguinte gañou o seu terceiro concurso xeral individual de xeito consecutivo no Campionato de Europa celebrado en Copenhague, ao superar á súa compatriota Emilia Eberle, que fora campioa nacional o ano anterior, converténdose deste xeito na primeira ximnasta, entre mulleres e homes, tricampioa europea. Na final da Copa do Mundo de Ximnasia Artística celebrada ese mesmo ano en Toquio, conseguiu a vitoria en tres aparellos, mais non conseguiu unha puntuación o suficientemente alta como para subir ao podio no concurso xeral.
Nadia '81
En 1981, The Gymnastics Federation contactou con Nadia e informouna de que podía formar parte dunha xira oficial nos Estados Unidos chamada "Nadia '81" e os seus adestradores Béla e Márta Károlyi liderarían o grupo. Foi durante esta xira cando o equipo de Comăneci compartiu viaxes en autobús con ximnastas dos Estados Unidos, o que permitiu que se encontrara con Bart Conner por segunda vez—ambos coñecéranse nos Xogos Olímpicos de Montreal en 1976. Posteriormente lembraba ter pensado que "Conner era guapo. El saltou arredor do autobús falando con todo o mundo – el era incriblemente amigable e divertido". Con todo, os seus adestradores, Béla e Márta Károlyi desertaron o último día da xira, xunto co coreógrafo do equipo romanés Géza Pozsár. Antes de desertar, Károlyi insinuou unhas cantas veces a Nadia que podía tentar facelo e indirectamente preguntoulle se quería unirse a el. Nesa época, ela non tiña interese en desertar e dixo que quería ir a casa a Romanía. Con todo, logo da deserción dos Károlyi, a vida cambiou de xeito drástico para Nadia dun xeito que non podía predicir. Os funcionarios temían que ela tamén desertara, e as súas accións foron estritamente vixiadas; xa non lle estaba permitido viaxar fóra de Romanía.
Vida despois da ximnasia
En 2003 publicou a súa autobiografía titulada Letters to a Young Gymnast. No libro, de 192 páxinas, Nadia conta a súa traxectoria de vida e trazos da personalidade da xove que rompeu récords, concistou a millóns ao redor do mundo, desencadeou unha nova etapa para o deporte feminino na cal as adolescentes e preadolescentes comezaban a entrar e aínda é recoñecida logo de máis de trinta anos dos seus feitos inéditos. Na publicación a ex atleta mostra tamén o que é preciso para acadar a perfección atlética e converteuse na mellor. Describe historias de inspiración e drama da súa propia experiencia, como aquela nena atopada por Béla Károlyi, que tornouse unha das atletas máis coñecidas do mundo e de como pasou a vivir logo de ter realizado o soño de competir nos Xogos Olímpicos. Para as e os ximnastas máis novos, partes do libro son consideradas un consello e un estímulo, non só das prácticas deportivas, senón tamén da vida.
Estrasburgo 1978
O Mundial de Francia tivo lugar no mes de novembro. No seu debut en competicións deste nivel, aos dezasete anos, Nadia clasificouse para catro finais.
Montreal 1976
miniatura|Comăneci en 1976. Comăneci debutou nuns Xogos Olímpicos aos catorce anos, na edición de 1976 celebrada no mes de xullo en Montreal, Canadá. Na súa primeira participación olímpica, a ximnasta estivo presente nas seis finais posibles.
Así, a ximnasta finalizou a súa primeira participación olímpica como a primeira romanesa que conquistou un all around nuns Xogos Olímpicos e como a atleta máis nova en gañar tal evento. Hoxe, este feito, mediante as novas regras estabelecidas pola Federación Internacional de Ximnasia, tornouse imposible de alcanzar, xa que a idade mínima - antes sendo de catorce anos - subiu a dezaseis e o dez perfecto foi dividido en notas A (de partida, chamada nota D de dificultade) e B (de execución, chamada nota E).
Nadia Comăneci na cultura popular
A figura de Nadia Comăneci foi obxecto de numerosa bibliografía, entre a que destaca o seu libro de memorias de 2004, Letters to a Young Gymnast, que formou parte da serie de libros xuvenís de Basic Books Art of Mentoring. En 2014 publicouse a novela de Lola Lafon La Petite Communiste qui ne souriait jamais, na que narra a vida da ximnasta romanesa.
IAM Cycling
Equipo
miniatura|right|150px|Autobús do equipo na tempada 2016. miniatura|right|150px|O coche e as bicis que utiliza o equipo. Na tempada final do 2016
Papuxa cincenta
Morfoloxía e hábitos
A Papuxa cincenta ten unha lonxitude duns 13,5 cm e pesa uns 12 gramos. É unha ave pequena, co lombo e a cabeza cor pardo avermellado, sendo nas ás a cor máis intensa. O resto do corpo é branco agrisado. Os machos e femias non presentan diferenzas morfolóxicas. Habita en claros de bosques con presenza de matogueiras, xardíns e parques. Aliméntase de insectos e bagas
TV5 Monde
Difusión
Está dispoñible en toda Europa a través dos satélites Astra e Hotbird e a través da maioría dos operadores de cable (TV5 Monde Europe). É unha canle moi seguida en Galicia polos galegos que viviron en Francia e na Suíza romanda e que retornaron á terra de orixe (Galicia).
Tejupilco
Tejupilco é un dos concellos da Rexión Tejupilco, ao sueste do estado no Estado de México, en México. Limita ó norte con Otzoloapan, Zacazonapan, Temascaltepec, San Simón de Guerrero e Luvianos; ó sur con Amatepec e Sultepec; ó leste con San Simón de Guerrero, Texcaltitlán e Sultepec; e ó oeste con Michoacán, Guerrero e Luvianos. A súa área é de 669,13 km², é o concello máis grande do estado, e a súa poboación era de 62.547 habitantes no ano 2010. A cabeza municipal é Tejupilco de Hidalgo.
SlutWalk
Orixe
A marcha iniciouse como resposta ós comentarios machistas dun policía canadense, Michael Sanguinetti, quen, en xaneiro de 2011, nunha conferencia sobre seguridade civil en Osgoode Hall Law School en Toronto, dixo que as mulleres deberían evitar vestirse coma putas para non seren vítimas de violencia sexual.
Biên Hòa
Biên Hòa é unha cidade situada no Dong Nam Bo. É a capital da provincia de Dong Nai, en Vietnam.
Ceneo
Outra tradición di que, ó verse convertido en home, sentiuse tan orgulloso que cravou unha lanza no centro da praza pública e esixiu que se lle rendise culto como se fose un deus. Zeus castigouno facendo que fose atacado e morto polos centauros.
Hidroxiprolina
Estrutura e descubrimento
A hidroxiprolina difire da prolina en que presenta un grupo hidroxilo (OH) unido ao átomo de carbono gamma.
miniatura|dereita|360px|Estrutura [[zwitteriónica da (2S,4R)-4-hidroxiprolina (esquerda) e da (2R,4S)-4-hidroxiprolina (dereita).]]
Produción e función
A hidroxiprolina orixínase por hidroxilación do aminoácido prolina catalizada polo encima prolil hidroxilase, que se realiza despois da síntese da proteína, polo que se trata dunha modificación postraducional. Esta reacción ten lugar no lume do retículo endoplasmático. Aínda que non se incorpora directamente ás proteínas, xa que non está codificada no código xenético, a hidroxiprolina supón aproximadamente o 4% de todos os aminoácidos dun tecido animal, unha cantidade que supera á de sete aminoácidos proteinoxénicos que se incorporan durante a tradución da proteína.
FORAN
Clientes
Foran é empregado en España por empresas como :
O Cid, a lenda
O Cid, a lenda (en El Cid: La leyenda) é un filme español de animación dirixido por José Pozo, que foi estreado no 2003. Está baseado na historia lendaria de Rodrigo Díaz de Vivar, tamén coñecido como O Cid.
Contou coa participación de profesionais da factoría Bren Entertainment, sita en Santiago de Compostela, nun labor centrado na animación 3D. Foi editado en DVD con son en galego.
Dong Ha
Dong Ha é unha cidade situada en Bac Trung Bo, capital da provincia de Quang Tri, en Vietnam.
Galiñola anana
Internacional
A nivel global, en canto á súa conservación, considérase unha "especie pouco preocupante" na Lista vermella da UICN. É unha das especies ás que se aplica o Acordo sobre a Conservación de Aves Acuáticas Migratorias Africano-euroasiático (AEWA).
Constitución española de 1869
Composición
Porén, o texto incluía tamén dúas disposicións transitorias: a primeira referíase á elección dun novo monarca e, a segunda, sobre certas potestades do poder executivo até a promulgación dunha lei orgánica de tribunais.
Signo de multiplicación
miniatura|esquerda|175px
Matemáticas
En Matemáticas o signo de multiplicación pode ter distintos usos:
Voo 2254 de Atlantic Southeast Airlines
Accidente
O voo 2254 de Atlantic Southeast Airlines, operado cun Embraer EMB 120 Brasilia con rexistro N217AS, de Muscle Shoals, Alabama a Atlanta, Xeorxia, cunha escala no aeroporto rexional Northeast Alabama de Gadsden, Alabama, chocou no aire cunha avioneta Cessna 172 de Civil Air Patrol con rexistro N99501, o 9 de abril de 1990 sobre Gadsden. Tras a saída da pista 24 do aeroporto de Northeast Alabama, o voo de ASA xirou á esquerda cara o leste na súa ruta a Atlanta a unha altitude asignada de 5 000 pés. A Cessna 172 voaba cara o oeste á mesma altura, encarada ao sol que se estaba poñendo. Durante a colisión frontal ás 6:05 p.m. CDT, o estabilizador horizontal dereito do Embraer foi arrincado do avión. Aínda que quedou significativamente danado, o avión de ASA puido regresar ao aeroporto sen feridos entre os seus ocupanrtes. A Cessna 172 esnafrouse nun campo, ferindo mortalmente aos seus dous ocupantes. Unha testemuña do accidente non percibiu ningunha manobra evasiva por parte dos avións antes da colisión.
Béla Kun
Béla Kun, nado co nome de Béla Kohn en Cehu Silvaniei (Romanía) o 20 de febreiro de 1886 e finado na Unión Soviética o 29 de agosto de 1938, foi un político comunista húngaro de orixe xudía que gobernou Hungría durante un curto período de tempo en 1919.
Traxectoria
En 1913 casou coa mestra de música Iren Gal. Fíxose socialdemócrata e amigo de Endre Ady e outros intelectuais de esquerda. Recrutado polo exército austro-húngaro, caeu prisioneiro das tropas rusas loitando durante a primeira guerra mundial. O seu contacto coa revolución rusa fíxolle un fervente bolxevique, coñeceu a Lenin e ó acabar a guerra marchou como comunista a Hungría co propósito de participar na revolución. Fundou o Partido Comunista Húngaro en Moscova o 4 de novembro de 1918.
Castrovite, Orazo, A Estrada
Historia
Consérvanse restos do poboado castrexo de Santa Mariña, que data do século IV a. C. Situado no punto máis alto do lugar, a uns 400 metros de altitude, está algo deteriorado. Atopáronse cerámicas e unha conta de pasta vítrea nunha escavación realizada en 1995. Enriba do castro hai unha ermida dedicada á Virxe de Santa Mariña na que o 25 de xullo se celebran a festa.
A comezos do século XX houbo na parroquia unha fabrica de campás propiedade da familia Liste, que fabricaba e exportaba campás a todo Galicia.
Lei de Stang
Formulación
A miúdo engádense as regras *Vmm > *Vːm e *Vh₂m > *Vːm *Vyi > *Vːy Compárese:
Moroni
Xeografía
A cidade sitúase na costa oeste da illa Gran Comora. Estímase que no 2003 a súa poboación era de 60.200 habitantes.
Ecuación de Schrödinger
A ecuación de Schrödinger, desenvolvida polo físico austríaco Erwin Rudolf Josef Alexander Schrödinger en 1925, describe a dependencia temporal dos sistemas mecanocuánticos. É de importancia central na teoría da mecánica cuántica, onde representa un papel que se pode considerar semellante ás leis de Newton na mecánica clásica.
Cidade metropolitana de Roma Capital
A Cidade metropolitana de Roma Capital (en italiano Città metropolitana di Roma Capitale) é un ente local italiano da rexión do Lacio, no centro do país. Foi instituída o 8 de abril de 2014.
Vilar, Guitiriz
Santa María de Vilar é unha parroquia que se localiza ó suroeste do concello de Guitiriz, a uns 6,5 km aproximadamente do núcleo municipal. Segundo o padrón municipal de 2012 tiña 56 habitantes (28 mulleres e 28 homes) distribuídos en 9 entidades de poboación, o que supón unha diminución en relación ao ano 2003 cando tiña 60 habitantes.
Can Tho
Está atravesada polo río Bassac, que continúa cara o mar da China Meridional. O núcleo urbano ten arredor de 1 121 000 habitantes.
Constitución española de 1876
Entre os principais principios, recoñecía:
Rexistro
En informática e electrónica pode facer referencia a:
Christabel Pankhurst
Falecemento
Christabel morreu o 13 de febreiro de 1958, á idade de 77 anos. O seu caseiro atopou o seu corpo sen vida, e sen razón aparente da morte. Foi enterrada en Santa Monica, California.
Río Saigon
O río Saigon é un dos ríos máis longos e importantes de Vietnam, con 225 km de lonxitude e un caudal de 2.000 metros cúbicos por segundo. Atravesa Vietnam de sur a norte, desembocando no mar da China Meridional.
António Leal Moreira
Vida
En 1793, Moreira converteuse no primeiro director musical do novo Teatro de São Carlos, onde foi representada a súa obra con texto en portugués, A vingança da cigana (1794). En 1799 deixoulle a dirección do São Carlos a Marcos Portugal e a Francesco Federici. Ao ano seguinte, contribuíu coa produción "pastiche" "Il disertore francese", que chegou ser representada no Teatro Carignano de Turín e no Teatro alla Scala de Milán.
Consideracións sobre o artista
A súa obra operística e sacra está fortemente influenciada polo estilo de Giovanni Paisiello e Domenico Cimarosa. Logo de António Teixeira foi o primeiro en compoñer ópera empregando o texto en portugués, mais a maior parte das súas obras están en italiano.
Aplacóforos
Etimoloxía
O termo do latín científico Aplacophora está formado polos elementos a- do grego antigo α-, 'non', placo-, tirado do grego πλάξ ‎pláx, 'placa', -o (para facilitar a pronuncia) e -phora, plural de -phorus, derivada do grego φορέω phoreõ, 'levar'. Literalmente: 'os que non levan placas'.
Garza pequena
Morfoloxía e Hábitos
Trátase dunha ave de pequeno tamaño: cunha lonxitude de 35 cm e un peso de 140 gramos. A súa envergadura é entre 49–58 cm. O pescozo é groso e os dedos son longos e verdes. Píleo e as ás dorsais son de cor negra. As coberteras son de cor amárelas ocre semellante á parte inferior do corpo da mesma cor. A femia é máis acastañada e ten manchas marróns pola parte superior do corpo. En caso de perigo adoita unha posición de alarma. Os seus hábitats predilectos son ás zonas de desembocaduras que contan con matogueiras densas e espesas. É moi activo á noite e aliméntase de peixes pequenos, batracios e insectos de auga. No día adoita durmir comunalmente.
Distribución
Durante a época de cría localízase en toda Europa, excepto Escandinavia, Illas Británicas e a Cordilleira Cantábrica.
Estevo Uroš IV Dušan
Dušan logrou conquistar gran parte do Europa, converténdose nun dos monarcas máis poderosos do seu tempo. Promulgou a Constitución do Imperio serbio no Código de Dušan, unha das obras máis importantes da Serbia medieval.
A súa coroa gárdase actualmente no mosteiro de Cetinje, en Montenegro.
Primeira etapa de goberno
Antes de chegar ao trono Estevo Dušan mostrárase como un gran líder con moito talento no campo de batalla, como demostrou na guerra contra Bulgaria, onde Serbia logrou unha gran vitoria sobre o Imperio búlgaro.
Morte
Pero o ideal de Dušan, de ser emperador de serbios, gregos, búlgaros e albaneses, non o sobreviviu, aínda que permaneceu no recordo do seu pobo e renacería no século XIX. Estevo Uroš IV Dušan morreu en 1355, cando o seu poder e a súa fortuna estaban no punto álxido e, aínda que os acontecementos en Hungría deron un xiro no seu favor antes de morrer, entrando Hungría na guerra contra os seus antigos aliados venecianos, tras a morte de Dušan o imperio que creara Estevo Dušan entrou nunha rápida decadencia.
Celso Fernández López
Traxectoria
Profesor do IES nº 1 do Carballiño. Presentouse ás eleccións municipais de 2007 en Maside encabezando a candidatura do PSdeG-PSOE e foi elixido alcalde por maioría absoluta. Repetiu a maioría absoluta nas municipais de 2011 e nas municipais de 2015. En decembro de 2018 cedeulle á alcaldía ao número dous do PSdeG en Maside, José Manuel Iglesias Araujo, que continúa como alcalde tras acadar a maioría absoluta nas eleccións de 2019.
Mafalda Ivo Cruz
Traxectoria
Naceu nunha familia de músicos, rematou a carreira de piano no Conservatorio de Lisboa e dedicouse ao ensino en Lisboa e París. Volveu para traballar en Lisboa.
Libros colectivos
== Premios ==
Cornelius Vanderbilt
Imperio de transbordadores
En 1818 dirixiu a súa atención cara aos barcos de vapor. A lexislación neoiorquina outorgaba a Robert Fulton e Robert Livingston un monopolio legal sobre o tráfico de embarcacións de vapor, o que prohibía legalmente a competencia. Traballando para Thomas Gibbons, Vanderbilt competía mellorando os prezos ofrecidos por Fulton e Livingston para o servizo entre New Brunswick (Nova Jersey) e Manhattan, un importante tramo da ruta comercial entre Nova York e Filadelfia.
Vanderbilt logrou fuxir dos que buscaban arrestalo e confiscar a súa embarcación. Livingston e Fulton ofrecéronlle un lucrativo emprego pilotando o seu barco, pero Vanderbilt rexeitou a oferta dicindo "non me importa tanto facer diñeiro, senón probar os meus argumentos e obter unha vantaxe". Para Vanderbilt, o argumento era a superioridade da libre competencia e a maldade dos monopolios gobernamentais. Por mor disto Livingston e Fulton interpuxeron unha demanda; o caso chegou á Corte Suprema dos Estados Unidos e finalmente acabou co monopolio de Fulton e Livingston.
Últimos anos e filantropía
Vanderbilt doou apenas unha pequena parte da súa fortuna á beneficencia, incluíndo un millón de dólares para a Universidade Vanderbilt e 50 000 á Igrexa dos Estraños na cidade de Nova York. O seu estilo de vida era modesto, deixando aos seus descendentes a construción das Residencias Vanderbilt que caracterizaron a posguerra civil dos Estados Unidos.
Cynghanedd
Cynghanedd lusg ("harmonía de arrastre")
A sílaba final antes da cesura no primeiro hemistiquio fai rima completa coa penúltima sílaba da palabra polisílaba do final do verso (i.e. a sílaba tónica principal do segundo hemistiquio). Por exemplo: duw er ei radd / a'i addef,
Baco (Michelangelo)
A escultura foi un encargo do cardeal Riario, rexeitada por este, foi comprada e conservouse nos xardíns do banqueiro Jacopo Galli, onde foi debuxada por Martín Heemskerck cara a 1532 onde se aprecia a falta da súa man dereita. Máis tarde foi adquirida por Francisco I de Medici en 1572 ata o seu paso ao Bargello en 1873.
Guarda Nacional Republicana
Organización
Os comandos territoriais dos Azores e de Madeira desempeñan, esencialmente, só misións de control costeiro e de acción fiscal, respectivamente, baixo dependencia funcional da UCC e UAF. Os actuais comandos territoriais corresponden, esencialmente aos anteriores grupos territoriais das antigas Brigadas Territoriais. A extinción das brigadas territoriais, a finais do ano 2008, puxo os comandos territoriais en dependencia da estrutura central de mando da GNR;
Guarda Real da Polícia (GRP)
A Guarda foi realizando as funcións de policía na cidade de Lisboa e arredores. A finais de 1807, coa partida da familia real e da corte para o Brasil, debido á primeira invasión francesa, mantense en servizo, mais este non embarcou ao Brasil. As ordes que recibiu foi a de recibir o xeneral francés Junot, acompañando-o desde Sacavém ata Lisboa. As obrigas continuaron sendo as mesmas incluso durante a ocupación francesa da cidade, sendo incluso o comandante, un aristócrata francés emigrado, o cal colaborou activamente co exército invasor, sendo nomeado mesmo "Governador das Armas de Lisboa". Esta colaboración activa de Novion fixo que fose o único oficial francés emigrado, que entrase ao servizo de Portugal no Estado Maior do marqués de La Rosière, a abandonar Portugal co exército de Junot no setembro seguinte.
Guarda Nacional Republicana (GNR)
Por decreto de 3 de maio de 1911, é nada a Guarda Nacional Republicana, substituíndo a Guarda Republicana, como unha forza de seguridade composta por militares, organizada nun corpo especial de tropas, dependendo en tempos de paz do ministerio responsable pola seguridade pública, (para efectos de recrutamento, administración e execución dos servizos correntes) e do ministerio responsable dos asuntos militares para efectos da doutrina militar, do armamento e do equipamento. En situación de guerra ou de crise grave, as forzas da GNR ficaron operacionalmente baixo comando militar.
Equipamento
Pistolas-Metralladoras
Vehículos
Barcos
Ukamau
Ukamau (que en aimará quere dicir "Así é") é un filme boliviano de 1966 en branco e negro dirixido por Jorge Sanjinés. Os diálogos do filme están en lingua aimará e en castelán.
Ácido cerótico
O ácido cerótico ou ácido hexacosanoico, é un ácido graxo saturado de cadea longa de 26 carbonos coa fórmula química CH3(CH2)24COOH. Atópase sobre todo na cera de abella e na cera das follas da planta Copernicia prunifera (unha palmeira). É un sólido cristalino branco cun punto de fusión elevado (88 °C) debido á súa longa cadea insaturada[.
Porsche
Desenvolvementos
No ano 2002 Porsche presentou o Cayenne tamén inauguraron unha nova planta de produción en Leipzig, Saxonia, que unha vez representou case a metade da produción anual de Porsche. En 2004, comezou en Leipzig a produción do Carreira GT 456 kW, cun prezo de 450.000 euros (440.000 $ dos Estados Unidos) foie o modelo de produción máis caro de Porsche xamais construído.
miniatura|200px | left | Porsche 911 (991) A mediados de 2006, logo de anos de que o Boxster (e máis tarde o Cayenne) fora o Porsche máis vendido en América do Norte, o 911 recobrou a súa posición como o máis vendido de Porsche na rexión. O Cayenne e 911 completaron un ciclo como os modelos máis vendido desde entón. En Alemaña, o 911 vende máis que o Boxster / Cayman e o Cayenne.
Modelos recentes
Recentemente Porsche comercializou cinco modelos de coches: un convertible, un cupé, un deportivo, un todo terreo e un sedán.
Proteína periférica de membrana
Mecanismos de unión ás membranas
miniatura|dereita|250px| [[Fosfolipase A2 (1poc) do veleno da abella. Plano medio da bicapa lipídica: puntos negros. Límite da rexión central hidrocarbonada: puntos vermellos, lado extracelular. Capa de fosfatos dos lípidos: puntos amarelos.]] A asociación dunha proteína coa bicapa lipídica pode implicar cambios significativos na estrutura terciaria dunha proteína. Isto pode incluír o pregamento de rexións da estrutura da proteína que estaban previamente sen pregar ou un rearranxo no pregamento ou repregamento da parte da proteína asociada á membrana. Tamén pode implicar a formación ou disociación de estruturas cuaternarias ou complexos oligoméricos, e a unión específica de ións, ligandos, ou lípidos regulatorios.